Diari Oficial de la Generalitat Valenciana


Sumari del DOGV 4818, del 12-08-2004 (2004/8572)

Informació pública del pla parcial de millora i projecte de reparcel·lació del sector PP-4 «Xovaes» del Pla General d'Ordenació Urbana (PGOU) de la Vila Joiosa.
----------------------------------------------------------------------------------------------------------------------------------------------------------------

### Dades del document

Número de DOGV
:   4818

Data del DOGV
:   12-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8572


Organisme emissor
:   Ajuntament de la Vila Joiosa

Tipus de document
:   Anunci

Informació pública del pla parcial de millora i projecte de reparcel·lació del sector PP-4 «Xovaes» del Pla General d'Ordenació Urbana (PGOU) de la Vila Joiosa. [2004/8572]
  
Mitjançant la present es fa públic que l'alcalde, senyor José Miguel Llorca Senabre, en data de 2 de juliol de 2004, ha dictat la resolució 2405, que en la seua part dispositiva literalment s'expressa:
  
«Primer. Sotmetre a informació pública el pla parcial de millora del sector de sòl urbanitzable PP-4 «Xovaes» del PGOU de la Vila Joiosa (Alacant). El pla parcial de mofificació, i que se sotmet a informació pública per mitjà del present, ha estat presentat per la mercantil Hermanos Ávila Xovaes, SL, per mitjà de registre d'entrada 5992/04 de 24 de maig.
  
La informació pública s'anunciarà mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, advertint de la possibilitat de formular al·legacions durant el termini de vint dies comptats des de l'última publicació d'aquest edicte. De conformitat amb el que estableix l'article 46.3 de la Llei Reguladora de l'Activitat Urbanística, no és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels que consten en el cadastre com a titulars de drets afectats per l'actuació proposada. L'exposició al públic d'aquest expedient s'efectua exhibint la seua documentació completa i no els són aplicables les regles de tramitació relatives a la competència entre proposicions juridicoeconòmiques. La documentació estarà a disposició dels interessats en les oficines de l'Àrea d'Urbanisme, síties en el carrer Hernán Cortés núm. 2, de la Vila Joiosa, en horari de 09.00 a 14.00 hores.
  
Segon. Sotmetre a informació pública el projecte de reparcel·lació del sector PP-4 «Xovaes» del PGOU de la Vila Joiosa, presentada pel senyor Juan Ávila Roma, en representació de la mercantil Hermanos Ávila Xovaes, SL, amb número de registre d'entrada 6793/04 de 10 juny, convocada en les mateixes condicions de publicitat, forma i termini que regulen els articles 46.1 i 3, de la Llei Reguladora de l'Activitat Urbanística.
  
Pel que procedirà:
  
1. a) Notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa referenciada en la present resolució.
  
b) Expedir edicte d'informació pública que es farà públic en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, advertint de la possibilitat de formular al·legacions. El període d'informació pública serà de vint dies que començaran a computar-se a partir de la publicació de l'anunci corresponent en el Diari Oficial de la Generalitat Valenciana.
  
c) La documentació estarà a disposició de tots els interessats en les oficines síties en el carrer d'Hernán Cortés núm. 2, en horari de 09.00 a 14.00 hores.
  
2. Tramitar la certificació registral corresponent de domini i càrregues, simultània a la convocatòria de la informació pública. Fent esment que de conformitat amb el que estableix l'article 310 TRLS 92, que es farà constar per nota al marge de l'última inscripció de domini de les finques la iniciació de l'expedient de reparcel·lació. Amb aquest fi es cursarà la corresponent sol·licitud al registre de la propietat de la Vila Joiosa.
  
3. Si de l'anterior certificació apareguera algun titular registral que no haja estat nominalment i formalment notificat de l'exposició pública del projecte, se li conferirà el tràmit d'audiència per deu dies».
  
Contra la present resolució no es pot interposar cap recurs administratiu ni jurisdiccional, al constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeixen indefensió o perjuí irreparable a drets i interessos legítims.
  
Cosa que faig pública a fi de complir al requisit establert en l'article 69.1.a, en relació amb l'article 46.3 de la Llei Reguladora de l'Activitat Urbanística.